Reverentissimo domino et patri in Christo karissimo domno abbati Cluniacensi, frater H., minister humilis fratrum ecclesiæ Sanctæ Milburgæ de Wenl[ochio], salutem et obedientiam devotam. Noverit paternitas vestra, quod cum præter consilium et voluntatem nostram P., monachus, consanguineus noster, receperit domum de Wasto, idem litteras nobis ex[h]ibuit vestræ benignitatis deprecatorias, ut eidem in necessitatibus domus jamdictæ consilium et auxilium impenderemus. Nos igitur vestris precibus moti, centum libras Parisienses mutuavimus eidem in necessariores usus dictæ domus convertendas et ad usuras obstruendas. Rogamus igitur paternitatem vestram, quatinus dictas centum libras nobis solvi pro rata decimæ nostræ computandas faciatis, et nos per litteras patentes, si placet, inde certiores reddatis. In cujus rei testimonium has litteras patentes vestræ transmittimus paternitati. Datum apud Wenl[ochium], anno gratiæ Mº CCº XXXº nono, feria tertia proxima post dominica[m] Rexsurrectionis.